มาลองร้านนี้เพราะเห็นรีวิวดีอีกแล้วค่ะ

ร้านก๋วยเตี๋ยวต้มยำกากหมู สูตรโบราณ อยู่ใน ซ.รามคำแหง 164 ขับเข้าซอยไปแป๊บนึง จะเจอร้านอยู่ขวามือ เป็นห้องแถว 1 คูหา สำหรับที่จอดรถต้องหาเอาริมถนนค่ะ

สั่ง

■ มาม่าแห้งยำ + ไข่มะตูม (35 + 10)

ชามไม่ใหญ่มากค่ะ แต่เครื่องดูดี มีหมูสับ หมูชิ้น ตับ ไส้ กุ้งแห้ง ผัก และทีเด็ด คือ กากหมู

มาม่าลวกมากำลังดี แต่น่าเสียดายทางร้านปรุงรสยำแห้งมาไม่อร่อย ได้แต่รสเผ็ด กับเค็ม ต้องมาปรุงเองเพิ่มให้อร่อย เครื่องโดยรวมโอเค หมูนิ่มแต่จืดๆ เครื่องในไม่มีกลิ่นเหม็น กากหมูอร่อยมากกกก ชิ้นใหญ่กรุบกรอบ ไม่รู้สึกถึงความมัน ชอบกากหมูสุดแล้วค่ะ ส่วนไข่มะตูมก็ต้มมาสวยงาม


■ น้ำกระเจี๊ยบพุทราจีน (15)

มาเป็นขวด คิดค่าน้ำแข็งด้วย 1 บาท น้ำกระเจี๊ยบอร่อยดีค่ะ เปรี้ยว-หวาน กำลังดี มีพุทราด้วย ก็ยิ่งอร่อย


■ กากหมูกระปุกเล็ก (35) 

กากหมูอร่อยจนอดไม่ไหว ซื้อกระปุกเล็กกลับบ้าน ทางร้านใช้กระปุกพลาสติกอย่างดี กากหมูก็อัดแน่นเต็มกระปุก กรอบอร่อย ไม่เหม็นหืนค่ะ


โดยรวมๆ โอเคค่ะ